# Referat 3. november 2021

1. **Velkommen til netværket og præsentation af deltagere**

*Der blevet givet kort velkomst og præsentation af deltagerne. Der var 19 kommuner med til mødet samt KL.*

1. **Kort opfølgning på seneste møde**

*Der blev givet en kort opsamling på 1. netværksmøde – se evt. referatet fra seneste møde samt slides fra mødet.*

*I forhold til brug af netværkssiden, så blev det kort drøftet om KTC sekretariatet kunne lave en sortering eller lignende på siden, så vi let kan finde rundt i de ting, der skal lægges op.*

1. **Opfølgning KL netværksmøde -status på lovgivning mv.**

*Julier Leth gav en kort opsamling på deres seneste netværksmøde, som havde været godt. På deres møde havde de haft 3 indlæg med hver deres fokus. Dansk Elbils Alliance, Rambøll og*

*Julie gav et kort oprids af status på hvad vi ved om det kommende AFI-lovforslag. Det er blevet til på baggrund af en politisk aftale. Pt. arbejder de på at få det sendt i høring primo november – kender ikke hele teksten endnu. Der bliver dog mulighed for kommunalmedfinansiering til opsætning i områder hvor der ikke er et markedsgrundlag.*

*Der blev spurgt ind til om eksisterende opsatte ladestandere kan indgå i udbuddet? Det vides ikke helt præcist.*

*I forhold til ladestanderbekendtgørelsen blev der spurgt til om det er en mulighed at den bliver løsnet lidt op i forhold til placering af ladestandere, som er uhensigtsmæssige? Nej, det arbejdes der ikke umiddelbart på, oplyste Julie.*

1. **Hvad kan vi som kommune arbejde med indtil lovgivningen er på plads?**

*Her var der en åben drøftelse af hvad der arbejdes med pt. Nedenfor er en opsamling på dette:*

* *Dialogmøder med forskellige aktører er i gang sat i kommunerne. Formålet med disse drøftelser er at afdække behov og muligheder mv. for at sikre en optimal opsætning af ladestandere. Det kan være i samarbejde med boligforeninger (bl.a. Silkeborg), turistaktører (bl.a. Varde Kommune), virksomheder (Silkeborg, m.fl.), Netselskaber (Favrskov). Silkeborg har desuden gennemført spørgeskemaundersøgelser med 350 virksomheder mv. Vil undersøge om det er muligt for dem at lægge deres undersøgelse på netværkssiden.*
* *Strategier – de fleste oplyste at de var i gang med strategier – men kommunerne befinder sig på forskellige niveauer. Nogen er meget langt mens andre først er gået i gang. Der findes en række eksempler på nettet - bl.a. via Copenhagen Electrics.* [*https://elbilviden.dk/offentlig/ladestrategier-i-kommuner/*](https://elbilviden.dk/offentlig/ladestrategier-i-kommuner/) *Århus har en strategi, som de har til politisk behandling i december. Herefter kan den lægges på KTC-siden. Strategien bliver muligvis rettet til når AFI-loven er plads. Århus har i forbindelse med strategien og ladestanderområdet indgået et samarbejde med en virksomhed, der skal være med til at indsamle bedre data på forbrugsmønstre, så den fremadrettede opsætning kan blive mest hensigtsmæssig. Horsens er ved at få skabt et overblik med hjælp fra Rambøll – herefter forventer de en strategi til foråret. Helsingør har haft en strategi siden før sommerferien. De har været ved at kigge på udbud i kommunen – måske som hele kommunen – men de er de ikke helt afklaret med endnu.*
* *§80 og afventning af AFI-loven giver nogle udfordringer i nogle kommuner, hvor operatører gerne vil ind og have de attraktive områder inden de bliver sendt i udbud. Det er ikke helt så attraktivt for operatørerne at vente fordi de mindre attraktive områder også skal med i et udbud. Hvordan håndteres det i kommunerne? Odense havde bl.a. denne udfordring. Politikerne presser på for at der sker noget mens administrationen holder igen. Det er ikke noget der opleves i alle kommuner.*
* *Elnettet blev også drøftet. Det kan være hensigtsmæssigt at indgå i en dialog med netselskaberne for at finde ud af hvordan kommunerne er dækket ind. Selvom netselskaberne i princippet skal sikre at der er strøm nok, så er der stadig et tidsperspektiv, som kan gøre at det kan være hensigtsmæssigt at starte i de områder, hvor der er dækning. I forlængelse heraf kan det også være oplagt at se på steder hvor man i forvejen har købt ampere, som er i overskud (kommunen som virksomhed)*
* *Serviceniveau på ladestanderne og hvilke krav kan kommunerne stille blev drøftet. Det bliver højst sandsynligt et tema på et af de kommende møder. Der er lavet udbud i Region hovedstaden og de erfaringer kunne være relevante at inddrage i netværket. Det kunne være en kombination med et operatørperspektiv.*
1. **Eksempler på arbejde med strategier**
* *Se oplæg fra Varde i slides.*
1. **Næste møde - emner?**
* *Projektgruppen mødes og aftaler indenfor kort tid.*